text: Fik kartoffel kåret til Danmarks bedste
  19 november 2012 kl. 16.11
  Firmaet Karmark på havnen i Esbjerg køber, sælger og avler kartofler. Og firmaet har netop fået en kartoffel kåret som Danmarks bedste.
  Karmark er vokset fra beskedne lokaler til at handle med hele Skandinavien og England. Firmanavnet er en sammentrækning af "kar" som i kartofler og "mark" som i Danmark.
  I samarbejde med sydjyske avlere udvikler de nye sorter. Det tager ti år at udvikle en ny kartoffelsort. 
  Sorten Belana vandt prisen i Danmark. I alt ejer firmaet 70 sorter.
  